Se bildene fra «tidenes nerdebryllup» - Tek.no
(Bilde: Imgur)
Se bildene fra «tidenes nerdebryllup»
En hyllest til Star Wars, Nintendo, Doctor Who, LEGO – og kjærligheten.
Selv de som rake i ryggen proklamerer at de er nerder og stolt av det, vil kanskje synes at Kristin og Zachary har tatt det litt for langt: I det svært så unike bryllupet deres kunne du nemlig finne elementer fra nerdekulturen som de begge omfavner overalt – fra invitasjonene til bryllupskaken.
Ifølge Gizmodo har de to dekket «the entire geek spectrum» med alle spill- og filmreferansene som preget bryllupet, noe som vanskelig kan toppes av andre nerdepar.
For eksempel var bryllupsinvitasjonene deres formet som Nintendo-kassetter, med gjennomført Super Mario-grafikk på innsiden.Skoene til brudgom og brud var henholdsvis inspirert av Doctor Who og Mass Effect. En plakat hvor det stod «Jeg elsker deg mer enn en nerd elsker Star Wars» viste vei til gjesteboka, som hadde Star Wars-tema.
De hadde også en ninja med i seremonien, og ikke minst ga deres første kyss som ektepar dem tilsynelatende en Xbox Achievement («25G Paramour»). Bryllupskaken var dessuten pyntet og dekorert med LEGO. Det var mye mer også, så se bildegalleriet under, eller alle bildene deres på Imgur.